Lisa 1

09.04.2019 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/19/0870-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/19/0870-1 MUUTMINE**

20.10.2025

**Transpordiamet** (Maanteeameti õigusjärglane[[1]](#footnote-2)), registrikood 70001490, aadress Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**KIA Auto Aktsiaselts**, registrikood 10312396, aadress Ülemiste tee 2, 11415 Tallinn(edaspidi: teostaja), mida esindab juhatuse liige Sven Litvinov, kes tegutseb põhikirja alusel,

vahel on sõlmitud 09.04.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/0870-1 (edaspidi: leping).

Võttes arvesse, et:

1. lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
2. lepingu punkti 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis;
3. teostaja esitas Transpordiametile avalduse (registreeritud Transpordiameti dokumendihaldussüsteemis 15.10.2025 numbriga 11.2-7/25/27495-1) lepingu punktide 2.2 ja 11.2 muutmiseks. Teostaja soovib lepingu punkti 2.2 lisada õiguse teostada ülevaatust esmakordselt kasutusele võetavatele N1-kategooria KIA sõidukitele ning lepingu punktis 11.2 muuta teostaja poolseid kontaktandmeid;
4. lepingu punktis 2.2 on märgitud: „*Teostaja võib teostada Ülevaatust esmakordselt kasutusele võetavatele M1-kategooria KIA sõidukitele (edaspidi „****Sõiduk****“).*“;
5. lepingu punktis 4.9 on märgitud: „*Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.*“;
6. lepingu punktis 11.1 on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“;
7. lepingu punktis 11.2 on märgitud: „*Teostaja poolt: Sigrid Riippinen, e‑post: sigrid.riippinen@kia.ee, telefon 605 0185, Margus Ilus, e‑post: margus.ilus@kia.ee, telefon 605 0150.*“.

Lähtudes eeltoodust lepivad Transpordiamet ja teostaja kokku alljärgnevas:

1. Muuta lepingu punkti 2.2 ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
M1- ja N1-kategooria KIA sõidukitele (edaspidi „**Sõiduk**“).“.

1. Muuta lepingu punkti 4.9 ning sõnastada see uues redaktsioonis alljärgnevalt:

„4.9. Teostaja kohustub tagama, et Volitatud isikud esitaksid Andmed, mis on vajalikud konkreetse Sõiduki identifitseerimiseks, elektrooniliselt Lepingu punktis 2.3 nimetatud infosüsteemis. Sõidukite korral, millel on EÜ või EL kogu sõiduki tüübikinnitus, tuleb lisaks Andmetele esitada tüübivastavuse tunnistuse (*Certificate of Conformity*) koopia.“.

1. Muuta lepingu punkti 11.1 ning sõnastada see uues redaktsioonis alljärgnevalt:

„11.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Muuta lepingu punkti 11.2 ning sõnastada see uues redaktsioonis alljärgnevalt:

„11.2. Teostaja poolt:

Jekaterina Jevdokimenko, e-post: jekaterina.jevdokimenko@kia.ee, telefon +372 518 0267,

Sigrid Riippinen, e-post: sigrid.riippinen@kia.ee, telefon +372 528 1949.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

**Transpordiamet** **KIA Auto Aktsiaselts**

Registrikood: 70001490 Registrikood: 10312396

Aadress: Valge 4/1 Aadress: Ülemiste tee 2

11413 Tallinn 11415 Tallinn

Telefon: +372 620 1200 Telefon: +372 605 0151  
E-post: info@transpordiamet.ee E-post: info@kia.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)